ai4bharat/Pralekha huggingface dataset:
অর্থমন্ত্রক
কেন্দ্রীয় অপ্রত্যক্ষ কর ও শুল্ক পর্ষদ  সমস্ত সিজিএসটি এবং শুল্ক কার্যালয়ে ই-অফিস চালু করেছে
নয়াদিল্লি, ১৫ জুন, ২০২০
কেন্দ্রীয় অপ্রত্যক্ষ কর ও শুল্ক পর্ষদ -এর চেয়ারম্যান শ্রী এম অজিত কুমার আজ দেশ জুড়ে ৫০০টি কেন্দ্রীয় পণ্য ও পরিষেবা কর  এবং শুল্ক কার্যালয়ে ই-অফিস চালু করেছে। সিবিআইটি-র ৮০০-রও বেশি শীর্ষ কর্তার উপস্থিতিতে ভার্চ্যুয়াল জগতের মাধ্যমে এই ই-অফিস প্রক্রিয়াটির সূচনা করা হয়। উপস্থিত ছিলেন, ন্যাশনাল ইনফরমেটিক্স সেন্টার -এর মহানির্দেশক ডঃ নীতা ভার্মা।
সিবিআইটি কার্যালয়গুলিতে অভ্যন্তরীণ কাজকর্মে এই ই-অফিস অ্যাপ্লিকেশনটি ব্যবহার যাবে। ৫০ হাজারেরও বেশি কর্মী এই ই-অফিসের সুবিধা পাবেন। ই-অফিস ব্যবহারের ফলে ফাইল এবং কাগজের ব্যবহার কমবে। সিবিআইটি-র প্রযুক্তি ক্ষেত্রে এ এক বৃহত্তর পদক্ষেপ। এতে মুখোমুখি যোগাযোগের কোন সুযোগ থাকবে না। এনআইসি এই ই-অফিস অ্যাপ্লিকেশনটি তৈরি করেছে। ই-অফিস চালু করার মূল লক্ষ্যই হল সরকারি কার্যালয়ের মধ্যে অভ্যন্তরীণ কার্যকলাপে স্বয়ংক্রিয় ব্যবস্থাপনা তৈরি করা এবং সরকারের মধ্যে সিদ্ধান্ত গ্রহণের প্রশাসনিক উন্নতিসাধন। যে কোন ফাইল তৈরি করতে বা তাতে অনুমোদনের জন্য স্বাক্ষর এবং সাক্ষরিত চিঠি পাঠানো অনলাইনে সম্ভব হবে।
কোভিড-১৯-এর কারণে বর্তমান উদ্ভূত পরিস্থিতিতে এই ই-অফিস কার্যকর ভূমিকা পালন করবে। এতে শারীরিক দূরত্ব যেমন বজায় থাকবে, তেমনই ভাইরাসের সম্ভাব্য সংক্রমণ প্রতিরোধ করাও সম্ভব হবে। এছাড়াও, কার্যালয়ে যে কোন ফাইল ই-অফিসের মাধ্যমে সুরক্ষিতভাবে রাখাও সম্ভব হবে। ভারতের জাতীয় ই-গভর্ন্যান্স প্রকল্পের আওতায় এই ই-অফিস কার্যক্রমটি একটি মিশন মোড হিসেবে নেওয়া হয়েছে।
(CG/SS/DM
কয়লামন্ত্রক
প্রাণঘাতী খনি দূর্ঘটনায় আর্থিক সাহায্য ৩০০ শতাংশ বৃদ্ধির ঘোষণা খনিমন্ত্রীর
নয়াদিল্লি, ০৭ নভেম্বর, ২০১৯
খনিতে প্রাণঘাতী দূর্ঘটনায় এককালীন আর্থিক অনুদান ৫ লক্ষ টাকা থেকে বাড়িয়ে ১৫ লক্ষ টাকা করার কথা ঘোষণা করেছেন কেন্দ্রীয় কয়লা ও খনিমন্ত্রী শ্রী প্রহ্লাদ যোশী। এরফলে এই খাতে আর্থিক সাহায্য ৩০০ শতাংশ বৃদ্ধি পেল। ওড়িশার মহানদী কোলফিল্ডস লিমিটেডের এক অনুষ্ঠানে যোগ দিয়ে কেন্দ্রীয় মন্ত্রী বলেন, এই আর্থিক সাহায্য বৃদ্ধির ফলে কোল ইন্ডিয়ার অর্ন্তগত খনিতে কর্মরত শ্রমিকদের সাড়ে তিন লক্ষ পরিবার উপকৃত হবে। একইসঙ্গে দেশের আটটি রাজ্যের খনিতে কর্মরত শ্রমিকরাও এই সুবিধা পাবেন। এদিন কেন্দ্রীয় মন্ত্রী আকাশপথে ওড়িশার মহানদী কোলফিল্ডস লিমিটেডের তালচেড়ের কয়লা উত্তোলন কেন্দ্র পরিদর্শন করেন। পরে খনি দূর্ঘটনায় মৃত শ্রমিকদের প্রতি শ্রদ্ধা জানান শ্রী যোশী। তিনি বলেন, এই আর্থিক সাহায্য বৃদ্ধির সুবিধা চুক্তিভিত্তিক এবং স্হায়ী কর্মীদের পরিবার সকলেই পাবেন। যুবদের কর্মসংস্হানের জন্য কেন্দ্রীয় সরকার একাধিক পদক্ষেপ নিয়েছে বলেও তিনি জানান। ২০২৪-২৫ সালের মধ্যে ৪ হাজারেরও বেশি ভূমিহীন পরিবারকে মহানদী কোলফিল্ডসে কর্মসংস্হানের ব্যবস্হা করা হবে। খুব শীঘ্রই মহানদী কোলফিল্ডস থেকে কয়লা রপ্তানীর জন্য রেল পরিকাঠামো খাতে ৯ হাজার কোটি টাকা বিনিয়োগ করবে বলেও তিনি জানান। এদিন অনুষ্ঠানে মহানদী কোলফিল্ডস লিমিটেডের সিএমডি শ্রী বি এন শুক্লা, কোল ইন্ডিয়া লিমিটেডের সিএমডি শ্রী এ কে ঝা সহ বহু বিশিষ্ট অতিথি উপস্হিত ছিলেন।
CG/SS/NS
(Visitor Counter : 76
প্রধানমন্ত্রীরদপ্তর
হিমাচল দিবসে হিমাচল প্রদেশের জনগণকে শুভেচ্ছা প্রধানমন্ত্রীর
নয়াদিল্লি, ১৫ এপ্রিল, ২০২৩
প্রধানমন্ত্রী শ্রী নরেন্দ্র মোদী হিমাচল দিবস উপলক্ষে হিমাচল প্রদেশের জনগণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেন :
“হিমাচল দিবসে এখানকার সকলকে জানাই অনেক অনেক শুভেচ্ছা ও অভিনন্দন। প্রাকৃতিক সৌন্দর্য ও পর্যটনের জন্য প্রসিদ্ধ এই রাজ্যের জনগণের জীবন সর্বদা সমৃদ্ধ হোক, সকলে সুস্থ থাকুন, এই কামনা করি।”
PG/PM/DM/
(
প্রধানমন্ত্রীরদপ্তর
গুজরাটের আমেদাবাদে সায়েন্স সিটি পরিদর্শন করলেন প্রধানমন্ত্রী
নয়াদিল্লি, ২৭ সেপ্টেম্বর ২০২৩
প্রধানমন্ত্রী শ্রী নরেন্দ্র মোদী আজ গুজরাটের আমেদাবাদে সায়েন্স সিটি পরিদর্শন করেছেন। রোবোটিক্স গ্যালারি, নেচার পার্ক, অ্যাকোয়াটিক গ্যালারি ও শার্ক টানেলের পাশাপাশি একটি প্রদর্শনীও ঘুরে দেখেন তিনি।
এক্স হ্যান্ডেলে প্রধানমন্ত্রী লিখেছেন :
“গুজরাট সায়েন্স সিটির আকর্ষণীয় জায়গাগুলি দেখে সকালের কিছুটা সময় কাটিয়েছি। শুরু করেছি রোবোটিক্স গ্যালারি থেকে, যেখানে রোবোটিক্স-এর অপার সম্ভাবনা চমৎকারভাবে তুলে ধরা হয়েছে। এই প্রযুক্তি যুব সমাজের মধ্যে যেরকম আগ্রহের সঞ্চার করছে, তা দেখে আমার খুব ভালো লেগেছে।”
“রোবোটিক্স গ্যালারিতে ডিআরডিও রোবট, মাইক্রোবট, কৃষি রোবট, মেডিকেল রোবট, স্পেস রোবট ও আরও অনেক কিছু রয়েছে। স্বাস্থ্য পরিষেবা, উৎপাদন এবং প্রাত্যহিক জীবনে রোবোটিক্স-এর রূপান্তরকারী শক্তি কতটা প্রভাব ফেলতে পারে, তা এই মনকাড়া প্রদর্শনী থেকে স্পষ্ট।”
“রোবোটিক্স গ্যালারির ক্যাফে-তে রোবটদের পরিবেশন করা এক কাপ চাও খেয়েছি।”
“গুজরাট সায়েন্স সিটির ব্যস্ত পরিবেশের মধ্যে নেচার পার্ক হল অসাধারণ সুন্দর এক শান্ত নিরিবিলি জায়গা। প্রকৃতি প্রেমিক ও উদ্ভিদবিদদের এটি অবশ্যই দেখা উচিত। এই পার্ক কেবল জীববৈচিত্র্যের প্রচারই করে না, এক শিক্ষামূলক প্ল্যাটফর্ম হিসেবেও কাজ করে।”
“চলার পথের দু’ধারে অসামান্য বৈচিত্র্যপূর্ণ অভিজ্ঞতার সম্ভার, পরিবেশ সংরক্ষণ ও সুস্থিতির পাঠ দেয়। ক্যাকটাস গার্ডেন, ব্লক প্ল্যান্টেশন, অক্সিজেন পার্কের মতো অন্য আকর্ষণীয় জায়গাগুলিও ঘুরে দেখার মতো।”
“সায়েন্স সিটির অ্যাকোয়াটিক গ্যালারি জুড়ে জলজ জীববৈচিত্র্য ও সামুদ্রিক বিস্ময়ের উদযাপন। এর মধ্য দিয়ে আমাদের জলজ বাস্তুতন্ত্রের সুক্ষ্ম অথচ গতিশীল ভারসাম্য ফুটে উঠেছে। এটি কেবল এক শিক্ষামূলক অভিজ্ঞতাই নয়, জলের নিচে থাকা জগতের সংরক্ষণ ও সেই জগতের প্রতি শ্রদ্ধাপূর্ণ মনোভাব গড়ে তোলার আহ্বানও বটে।”
“শার্ক টানেলে বিভিন্ন প্রজাতির হাঙরদের বৈচিত্র্যপূর্ণ প্রদর্শন চমক লাগিয়ে দেওয়ার মতো। এই টানেলের মধ্যে দিয়ে গেলে আপনি সামুদ্রিক জীবনের অসামান্য বৈচিত্র্য দেখে মুগ্ধ হয়ে যাবেন। এটি সত্যিই চিত্তাকর্ষক।”
“এটি ভারি সুন্দর!”
প্রধানমন্ত্রীর সঙ্গে ছিলেন গুজরাটের রাজ্যপাল শ্রী আচার্য দেবব্রত এবং মুখ্যমন্ত্রী শ্রী ভূপেন্দ্র প্যাটেল।
(PG/SD/DM
নির্বাচনকমিশন
ভোটকর্মীদের অনলাইন প্রশিক্ষণের জন্য, ‘পোলস্টার’ নামে একটি পোর্টালের উদ্বোধন করা হয়েছে
কলকাতা, ৮ এপ্রিল, ২০১৯
রাজ্যের মুখ্য নির্বাচন আধিকারিক ডঃ আরিজ আফতাব আজ  ভোটকর্মীদের অনলাইন প্রশিক্ষণের জন্য ‘পোলস্টার’ নামে একটি পোর্টালের উদ্বোধন করেছেন। বৈদ্যুতিন ভোটযন্ত্রের মাধ্যমে ভোট গ্রহণের প্রক্রিয়া শুরু হওয়ার পর থেকে ভোটকর্মীদের সংশ্লিষ্ট বিষয়ে প্রশিক্ষণের পুরনো ব্যবস্থার পরিবর্তন হয়েছে। বর্তমানে ভোটযন্ত্র সহ হাতে-কলমে ভোটকর্মীদের প্রশিক্ষণ দেওয়া হয়ে থাকে। কারণ, ভোট প্রক্রিয়া আগের থেকে অনেক জটিল হয়ে উঠেছে। এবারের নির্বাচনে ভোটাররা যাতে তাঁদের প্রদত্ত ভোট বিষয়ে নিশ্চিত হতে পারেন, তাই ভিভিপ্যাট নামে একটি যন্ত্র ব্যবহার করা হবে। তাই, এই যন্ত্রটির পরিচালনা বিষয়ে ভোটকর্মীদের পরিষ্কার ধারণা গড়ে তুলতে তাঁদের হাতে-কলমে প্রশিক্ষণ দেওয়ার প্রয়োজন হয়।
প্রশিক্ষণদাতাদের চেষ্টা সত্ত্বেও এবং সময়ের অভাবে ভোটকর্মীদের প্রশিক্ষণ অসম্পূর্ণ থেকে যায়। যদিও, প্রিসাইডিং অফিসার এবং ফার্স্ট পোলিং অফিসারদের জন্য একটি করে ‘হ্যান্ডবুক’ দেওয়া হয়ে থাকে, তা সত্ত্বেও এই বইটি পড়ে নির্বাচন প্রক্রিয়া ও নিয়মকানুন বিষয়ে সম্যক ধারণা করা সম্ভব নয়। এই ধরণের সমস্যা মোকাবিলায় নির্বাচন কমিশনের পক্ষ থেকে এবার ভোটকর্মীদের প্রশিক্ষণের জন্য একটি অনলাইন ব্যবস্থা তৈরি করা হয়েছে। প্রশিক্ষণ কেন্দ্র ছাড়াও নিজের বাড়িতে বসেও এই প্রশিক্ষণ পাঠ্যক্রমটি রপ্ত করা সম্ভব। ভোট প্রক্রিয়ার সঙ্গে যুক্ত সংশ্লিষ্ট সকলের সুবিধার্থে সাতটি মডিউলে এই পাঠ্যক্রমটি ভাগ করা হয়েছে। এতে পাঠ্যাংশ ছাড়াও ভিডিও এবং প্রশ্নোত্তরের ব্যবস্থা থাকবে। আগামীদিনে মোবাইল ফোনের মাধ্যমেই এই কোর্সটি সংশ্লিষ্টদের জন্য দেওয়ার পরিকল্পনা রয়েছে বলে আজ কলকাতায় এক প্রেস বিজ্ঞপ্তিতে নির্বাচন কমিশনের পক্ষ থেকে জানানো হয়েছে।
CG/PB/DM
(Visitor Counter : 97
কেন্দ্রীয়মন্ত্রিসভা
কেন্দ্রীয় মন্ত্রিসভা :
i. দমন এবং দিউ দায়রা আদালত  নিয়ামক, ২০১৯
ii. দাদরা এবং নগর হাভেলি  সংশোধনী নিয়ামক, ২০১৯ জারি করার ক্ষেত্রে অনুমোদন দিয়েছে
নয়াদিল্লি, ১৩ মার্চ, ২০১৯
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে সংবিধানের ২৪০ নং ধারা অনুযায়ী দমন এবং দিউ দায়রা আদালত  নিয়ামক, ২০১৯ এবং দাদরা এবং নগর হাভেলি  সংশোধনী নিয়ামক, ২০১৯ জারি করার বিষয়টি অনুমোদিত হয়েছে।
এই সিদ্ধান্তের ফলে, বিচার বিভাগীয় পরিষেবায় সমতা আসবে। এছাড়া, বিচার প্রার্থীদের বর্তমান আর্থিক এক্তিয়ারের সীমাবদ্ধতার কারণে যে সমস্যা হত তার সমাধান হবে। বর্ধিত আর্থিক এক্তিয়ারের কারনে বিচার প্রক্রিয়ায় গতি আসবে। বিচারের জন্য কেন্দ্রশাসিত অঞ্চলের বাইরে বিচার প্রার্থীদের যাওয়ার দরকার হবে না।
CG/CB/DM
(Visitor Counter : 86
ক্রেতা, খাদ্যএবংগণবন্টনমন্ত্রক
চিনি মরশুম ২০২১-২২ -এ দেশে চিনির অভ্যন্তরীণ উপস্থিতি এবং মূল্যের স্থিতিশীলতা বজায় রাখার লক্ষ্যে কেন্দ্রীয় সরকার চলতি বছরের পয়লা জুন থেকে চিনি রপ্তানি নিয়ন্ত্রণ করার সিদ্ধান্ত নিয়েছে
নয়াদিল্লী, ২৫ মে, ২০২২
কেন্দ্রীয় সরকার ২০২১-২২  চিনি মরশুমে দেশে চিনির অভ্যন্তরীণ উপস্থিতি এবং মূল্যের স্থিতিশীলতা বজায় রাখার লক্ষ্যে ১০০ লক্ষ মেট্রিকটন পর্যন্ত চিনি রপ্তানির অনুমতি দেওয়ার সিদ্ধান্ত নিয়েছে। ডিজিএফটি-র মাধ্যমে জারি করা আদেশ অনুসারে চলতি বছরের পয়লা জুন থেকে ৩১শে অক্টোবর পর্যন্ত বা পরবর্তী নির্দেশ না দেওয়া পর্যন্ত খাদ্য ও গণবন্টন দপ্তরের আওতাধীন ডিরেক্টরেট অফ সুগারের বিশেষ অনুমতি নিয়ে চিনি রপ্তানি করতে হবে। রেকর্ড পরিমাণ চিনি রপ্তানির প্রেক্ষিতে এই সিদ্ধান্ত নেওয়া হয়েছে। ২০১৭-১৮ চিনি মরশুমে প্রায় ৬.২ লক্ষ মেট্রিকটন, ২০১৮-১৯ চিনি মরশুমে ৩৮ লক্ষ মেট্রিকটন এবং ২০১৯-২০ চিনি মরশুমে ৫৯.৬০ লক্ষ মেট্রিকটন চিনি রপ্তানি করা হয়েছে। ২০২০-২১ চিনি মরশুমে ৬০ লক্ষ মেট্রিকটন চিনি রপ্তানির লক্ষ্যমাত্রা থাকলেও, তা ৭০ লক্ষ মেট্রিকটন রপ্তানি করা হয়েছে। চলতি চিনি মরশুম ২০২১-২২এ প্রায় ৯০ লক্ষ মেট্রিকটন চিনি রপ্তানির চুক্তি স্বাক্ষরিত হয়েছে। এরমধ্যে রপ্তানির জন্য ৮২ লক্ষ মেট্রিকটন চিনি ইতিমধ্যেই চিনিকলগুলি থেকে পাঠানো হয়েছে। ৭৮ লক্ষ মেট্রিকটন চিনি রপ্তানি করা হয়েছে। ২০২১-২২ চিনি মরশুমে চিনি রপ্তানির পরিমাণ সর্বকালীন রেকর্ডে পৌঁছেছে।
চিনি রপ্তানি ক্ষেত্রে অভূতপূর্ব বৃদ্ধি এবং দেশে চিনির পর্যাপ্ত মজুত বজায় রাখার পাশাপাশি চিনির দাম নিয়ন্ত্রণে রেখে দেশের সাধারণ মানুষের স্বার্থ রক্ষায় প্রয়োজনীয় কথা বিবেচনা করে কেন্দ্রীয় সরকার চিনি রপ্তানি নিয়ন্ত্রণ করার সিদ্ধান্ত নিয়েছে। চলতি বছরের পয়লা জুন থেকে এই সিদ্ধান্ত কার্যকর হবে। খাদ্য ও গণবন্টন দপ্তরের আওতাধীন ডিরেক্টরেট অফ সুগারের থেকে চিনিকল এবং রপ্তানিকারকদের এক্সপোর্ট রিলিজ অর্ডার  নিতে হবে।
কেন্দ্রীয় সরকার সারা দেশে চিনির উৎপাদন, ব্যবহার, রপ্তানি এবং পাইকারি ও খুচরো বাজারে দামের প্রবণতা সহ চিনি ক্ষেত্রের পরিস্থিতির ওপর নিরন্তর পর্যবেক্ষণ করছে। ভারত চলতি বছরে বিশ্বের সর্বোচ্চ চিনি উৎপাদনকারী এবং দ্বিতীয় বৃহত্তম চিনি রপ্তানিকারি দেশ হয়ে উঠেছে। কেন্দ্রীয় সরকার দেশীয় বাজারে চিনির স্থিতিশীল মূল্য বজায় রাখতে প্রতিশ্রুতিবদ্ধ। গত ১২ মাসে চিনির দাম নিয়ন্ত্রণে রয়েছে। ভারতে চিনির পাইকারি দাম কুইন্টাল প্রতি ৩ হাজার ১৫০ থেকে ৩ হাজার ৫০০ টাকার মধ্যে সীমাবদ্ধ। দেশের বিভিন্ন অংশে চিনির খুচরো দাম ৩৬ থেকে ৪৪ টাকার মধ্যে নিয়ন্ত্রণে রয়েছে।
CG/SS/NS
(Visitor Counter : 238
প্রধানমন্ত্রীরদপ্তর
জার্মান চ্যান্সেলারের সঙ্গে প্রধানমন্ত্রীর ‘গান্ধী স্মৃতি’ দর্শন
নতুনদিল্লী, ১ নভেম্বর, ২০১৯
প্রধানমন্ত্রী শ্রী নরেন্দ্র মোদী জার্মান চ্যান্সেলার ডঃ আঙ্গেলা মেয়ারকেলের সঙ্গে আজ নতুনদিল্লিতে ‘গান্ধী স্মৃতি’ ঘুরে দেখেন।
বিখ্যাত শিল্পী পদ্মভূষণ শ্রী রাম সুতারের নির্মিত মহাত্মা গান্ধীর মূর্তির সামনে প্রধানমন্ত্রী জার্মান চ্যান্সেলারকে অভ্যর্থনা জানান।
প্রধানমন্ত্রী ডঃ মেয়ারকেলকে স্মৃতির এই জায়গাটির গুরুত্ব ব্যাখ্যা করেন। ১৯৪৮ সালের ৩০ জানুয়ারী মহাত্মা গান্ধী নিহত হবার সময় শেষ কয়েকমাস এই জায়গায় ছিলেন।
উভয় নেতা এরপর সংগ্রহশালা পরিদর্শন করেন। তাঁরা বিশিষ্ট শিল্পী শ্রী উপেন্দ্র মহারথী এবং শান্তিনিকেতনের শ্রী নন্দলাল বসুর ছাত্র ইন্দো-হাঙ্গেরিয়ান শিল্পী এলিজাবেথ ব্রুন্নারের বেশ কিছু রেখাচিত্র ও আঁকা দেখেন। অহিংসা এবং সত্যগ্রহের উপর ভিত্তি করে শ্রী বিরাদ রাজারাম ইয়াগনিকের তৈরি ডিজিট্যাল গ্যালারিটি দুই নেতা ঘুরে দেখেন।
এরপর তাঁরা ডিজিট্যাল স্টুডিওটিতে যান। সেখানে আলবার্ট আইনস্টাইনের মহাত্মা গান্ধীর বিষয়ে বাণিবদ্ধ বক্তব্য এবং ১০৭টি দেশে ‘বৈষ্ণব জন তো’ গানটি গাওয়ার মতবিনিময় কিয়স্ক রয়েছে।
প্রধানমন্ত্রী শ্রী নরেন্দ্র মোদী এবং জার্মান চ্যান্সেলার ডঃ আঙ্গেলা মেয়ারকেল শহীদ স্তম্ভে মহাত্মা গান্ধীর প্রতি শ্রদ্ধা প্রদর্শন করেন এবং পুষ্পার্ঘ নিবেদন করেন।
CG/CB
(Visitor Counter : 57
স্বরাষ্ট্র মন্ত্রক
স্বামী বিবেকানন্দের প্রয়াণের পুন্যতিথিতে কেন্দ্রীয় স্বরাষ্ট্রমন্ত্রী শ্রী অমিত শাহ-র শ্রদ্ধার্ঘ্য
নয়াদিল্লী, ৪ জুলাই, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ বলেছেন, স্বামী বিবেকানন্দ ছিলেন একজন দেশপ্রেমিক সাধক, একজন মহান চিন্তাবিদ এবং অনুকরণীয় বক্তা, যিনি কেবল ভারতে জাতীয়তাবাদের চেতনাকেই আরও দৃঢ় করেননি বরং সমগ্র বিশ্বকে ভারতের সংস্কৃতির তত্ত্ব দিয়ে সমৃদ্ধ করেছিলেন। স্বামী বিবেকানন্দের আজ পুন্য প্রয়াণ তিথিতে শ্রদ্ধা জানিয়ে শ্রী অমিত শাহ এক টুইট বার্তায় বলেছেন, শিক্ষা, সার্বজনীন ভ্রাতৃত্ব এবং আত্মজাগরণের বিষয়ে স্বামী বিবেকানন্দের ধারণার প্রাসঙ্গিকতা আজও অটুট রয়েছে।
কেন্দ্রীয় স্বরাষ্ট্রমন্ত্রী বলেছেন, স্বামী বিবেকানন্দ ভারতের যুবশক্তির সক্ষমতা নিয়ে প্রচুর আত্মবিশ্বাসী ছিলেন। তিনি বিশ্বাস করতেন যে কেবলমাত্র যুব সমাজই সঠিক দিক নির্দেশ করে দিতে পারে এবং আগামী দিনে সমগ্র জাতিকে শক্তিশালী করতে পারে। শ্রী শাহ বলেন, আজও বিবেকানন্দের নীতি ও তাঁর আদর্শ যুব সমাজকে সেবার প্রতি উদ্বুদ্ধ করে চলেছে। তিনি বলেন, ‘আমি এই পুন্যতিথিতে তাঁর সামনে নতজানু হই’।
(CG/SS/NS
প্রধানমন্ত্রীরদপ্তর
প্রধানমন্ত্রী শিশুদের সঙ্গে রাখি বন্ধন উদযাপন করেছেন
প্রধানমন্ত্রী বিভিন্ন বিষয় নিয়ে শিশুদের সঙ্গে কথা বলেছেন
শিশুরা সম্প্রতি চন্দ্রযান-৩ –এর সাফল্যে তাদের সদর্থক অনুভূতি প্রধানমন্ত্রীর সঙ্গে ভাগ করে নিয়েছে এবং আসন্ন আদিত্য এল-১ মিশনের বিষয়ে তাদের উৎসাহ প্রকাশ করেছে
নতুন দিল্লি, ৩০ আগস্ট, ২০২৩
প্রধানমন্ত্রী শ্রী নরেন্দ্র মোদী আজ ৭ নম্বর লোককল্যাণ মার্গে শিশুদের সঙ্গে রাখি বন্ধন উদযাপন করেছেন।
শিশুরা প্রধানমন্ত্রীর হাতে রাখি পরিয়ে দেয়। তাদের সঙ্গে বিভিন্ন বিষয় নিয়ে কথা বলেন প্রধানমন্ত্রী। শিশুরা সম্প্রতি চন্দ্রযান-৩ –এর সাফল্যে তাদের সদর্থক অনুভূতি ভাগ করে নেয় এবং আসন্ন আদিত্য এল-১ মিশনের বিষয়ে তাদের উৎসাহ প্রকাশ করেছে।
কথা বলার সময় শিশুরা প্রধানমন্ত্রীকে কবিতা এবং গান শোনায়। শিশুদের কথা শুনে মুগ্ধ হয়ে প্রধানমন্ত্রী তাদের জনসাধারণের সুবিধার্থে সরকারি প্রকল্প সহ বিভিন্ন বিষয়ে কবিতা লেখার জন্য উৎসাহিত করেন। আত্মনির্ভরতার গুরুত্ব ব্যাখ্যা করে প্রধানমন্ত্রী শিশুদের ভারতের তৈরি পণ্য ব্যবহারের পরামর্শ দেন।
একাধিক শিক্ষার্থী তাদের শিক্ষকদের সঙ্গে এই উৎসব উদযাপনে অংশ নেয়। অসরকারি সংগঠনের প্রতিনিধি, বৃন্দাবনের বিধবা এবং অন্য ব্যক্তিবর্গ উপস্থিত ছিলেন।
AC/SS/SKD
(
কেন্দ্রীয়মন্ত্রিসভা
২০১৯-এর কোম্পানি  বিলে অনুমোদন কেন্দ্রীয় মন্ত্রিসভার
নয়াদিল্লি, ৪ মার্চ, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ ২০১৩-র কোম্পানি আইন সংশোধনের জন্য ২০১৯-এর কোম্পানি  বিলে অনুমোদন দিয়েছে।
সংশোধিত এই বিলে জনসাধারণের স্বার্থে আঘাত হানবে না বা প্রতারণামূলক নয়, এমন অপরাধকে ফৌজদারি আইনের বাইরে রাখা হয়েছে। এর ফলে, কোম্পানি সংক্রান্ত ফৌজদারি বিচার ব্যবস্থায় যে সমস্যাগুলি রয়েছে তা দূর হবে। এই বিলের ফলে যেসব কর্পোরেট সংস্থা আইন মেনে চলে তাদের কাজ আরও সহজ হবে।
এর আগে, এই আইনের সংস্থানগুলি কার্যকর করার ক্ষেত্রে বিভিন্ন সমস্যা দেখা দেওয়ায় ২০১৫ সালে কোম্পানি আইনে সংশোধন আনা হয়েছিল।
SDG/SS/DM
(Visitor Counter : 89
প্রধানমন্ত্রীরদপ্তর
প্রধানমন্ত্রী ২২শে জানুয়ারী বারাণসীতে কোভিড টিকাকরণ অভিযানে সুবিধাভোগী ও টিকাপ্রদানকারীদের সঙ্গে মতবিনিময় করবেন
নতুনদিল্লি, ২১শে জানুয়ারী, ২০২১
প্রধানমন্ত্রী শ্রী নরেন্দ্র মোদী ২২শে জানুয়ারী বেলা ১টা ১৫মিনিটে বারাণসীতে কোভিড টিকাকরণ অভিযানে সুবিধাভোগী ও টিকাপ্রদানকারীদের সঙ্গে ভিডিও কনফারেন্সের মাধ্যমে মতবিনিময় করবেন। এই অনুষ্ঠানে অংশগ্রহণকারীরা টিকাকরণের বিষয়ে তাঁদের প্রথম অভিজ্ঞতার বিষয়টি ভাগ করে নেবেন।
বিশ্বের বৃহত্তম টিকাকরণ অভিযান সুষ্ঠুভাবে পরিচালনা নিশ্চিত করতে প্রধানমন্ত্রী বিজ্ঞানী, রাজনৈতিক নেতৃবৃন্দ, আধিকারিক সহ অন্যান্য স্টেকহোল্ডারদের সঙ্গে আলাপ আলোচনা চালাচ্ছেন। এর অঙ্গ হিসেবে এই অনুষ্ঠানের আয়োজন করা হয়েছে।
মানবসম্পদবিকাশমন্ত্রক
উপ-রাষ্ট্রপতি আগামীকাল ২০২০-র অটল র্যাঙ্কিং অফ ইনস্টিটিউশন অন ইনোভেশন অ্যাচিভমেন্টএর ফল প্রকাশ করবেন
নয়াদিল্লি, ১৭ আগস্ট, ২০২০
উপ-রাষ্ট্রপতি শ্রী এম ভেঙ্কাইয়ান নাইডু আগামীকাল অটল র্যাঙ্কিং অফ ইনস্টিটিউশন অন ইনোভেশন অ্যাচিভমেন্ট , ২০২০-র ফল প্রকাশ করবেন। অনুষ্ঠানে কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল 'নিশাঙ্ক' এবং প্রতিমন্ত্রী শ্রী সঞ্জয় ধোতরে উপস্থিত থাকবেন। ভার্চ্যুয়াল মাধ্যমে এই অনুষ্ঠানের আয়োজন করা হয়েছে। উদ্ভাবন, স্টার্ট আপ ও শিল্পোদ্যোগ ক্ষেত্রে ভারতের উচ্চশিক্ষা প্রতিষ্ঠান এবং বিশ্ববিদ্যালয়গুলি'র শিক্ষার্থী ও শিক্ষাপ্রতিষ্ঠানে কি কাজ করে চলেছে তার ক্রম তালিকা প্রকাশ করা হবে। কেন্দ্রীয় মানবসম্পদ উন্নয়ন মন্ত্রকের উদ্যোগে সর্বভারতীয় কারিগরি শিক্ষা পর্ষদ এই অনুষ্ঠানের আয়োজন করেছে। এআরআইআইএ ২০২০-তে ছয়টি বিভাগে পুরস্কার থাকছে। উচ্চশিক্ষা ক্ষেত্রে মহিলাদের উৎসাহ প্রদান এবং উদ্ভাবন ও উদ্যোক্তা ক্ষেত্রে লিঙ্গ সমতা আনার জন্য বিশেষ পুরস্কারেরও ব্যবস্থা রয়েছে এবারের অনুষ্ঠানে।
সর্বভারতীয় কারিগরি শিক্ষা পর্ষদের চেয়ারম্যান অধ্যাপক অনিল সহস্রবুদ্ধে বলেন, বিশ্ব উদ্ভাবন সূচকে ভারতের অবস্থান উল্লেখযোগ্যভাবে উন্নতি লাভ করেছে। গত পাঁচ বছরে ভারত ২৯ ধাপ এগিয়েছে। ২০১৪ সালে বিশ্ব উদ্ভাবন সূচকে ভারতের স্থান ছিল ৮১।২০১৯ এ আরো উপরে উঠে এসে ভারত ৫২ নম্বর স্থান দখল করেছে। শ্রী সহস্রবুদ্ধে বলেন, আগামীদিনে মানবসম্পদ উন্নয়ন মন্ত্রকের গৃহীত পদক্ষেপের মাধ্যমে ভারত বিশ্বে উদ্ভাবনী তালিকায় আরও ওপরের দিকে উঠে আসবে।
এআরআইআইএ-এর চেয়ারম্যান শ্রী বি ভি আর মোহনরেড্ডি বলেন, নতুন ভারতে ক্রমশই পরিবর্তন লক্ষ্য করা যাচ্ছে এবং প্রযুক্তি উদ্ভাবন ক্ষেত্রে শিক্ষা প্রতিষ্ঠানগুলির অংশগ্রহণ বিশেষ লক্ষ্যণীয়। বিশ্বব্যাপী প্রতিযোগিতায় দেশের শিক্ষা প্রতিষ্ঠানগুলিকে এগিয়ে নিয়ে যেতে এআরআইআইএ সঠিক পথ দেখাচ্ছে বলেও মন্তব্য করেন তিনি।
উল্লেখ্য, গত বছর এআরআইআইএ- পুরস্কারের তালিকাতে ১০টি সরকারি প্রতিষ্ঠান এবং পাঁচটি বেসরকারি প্রতিষ্ঠান জায়গা করে নিয়েছিল।
(CG/SS/DM
প্রধানমন্ত্রীরদপ্তর
কোভিড-১৯ প্রতিহত করার সফল টিকাকরণের সূচনায় প্রতিবেশী দেশগুলির নেতৃবৃন্দ প্রধানমন্ত্রী ও ভারত সরকারকে অভিনন্দন জানিয়েছেন
নতুনদিল্লি, ১৮ই জানুয়ারী, ২০২১
কোভিড-১৯ প্রতিহত করার জন্য ১৬ই জানুয়ারী সফল টিকাকরণের সূচনায় প্রতিবেশী দেশগুলির নেতৃবৃন্দ প্রধানমন্ত্রী ও ভারত সরকারকে অভিনন্দন জানিয়েছেন।
এক ট্যুইট বার্তায় শ্রীলঙ্কার রাষ্ট্রপতি শ্রী গোটাবায়া রাজাপাকসে বলেছেন, “#COVID19 টিকার সফল প্রয়োগ ও সৌহার্দপূর্ণ প্রতিবেশী রাষ্ট্রগুলির প্রতি ঔদার্য দেখানোর জন্য প্রধানমন্ত্রী শ্রী @narendramodiকে আমি আন্তরিক অভিনন্দন জানাই।“
শ্রীলঙ্কার প্রধানমন্ত্রী শ্রী মাহিন্দা রাজাপাকসে এক ট্যুইট বার্তায় বলেছেন, “ বিপুল্ভাবে #COVID19 টিকাকরণ শুরু করার জন্য যে গুরুত্বপূর্ণ পদক্ষেপ প্রধানমন্ত্রী @narendramodi ও ভারত সরকার নিয়েছে, তার জন্য অভিনন্দন। এই উদ্বেগজনক মহামারীর শেষের শুরু আমরা দেখতে পাচ্ছি।“
মালদ্বীপের রাষ্ট্রপতি শ্রী ইব্রাহিম মোহামেদ সোলিহ এক ট্যুইট বার্তায় বলেছেন, “কোভিড-১৯ এর বিরুদ্ধে ভারতের জনসাধারণকে টিকা দেবার যে যুগান্তকারী কর্মসূচী শুরু হয়েছে, তার জন্য প্রধানমন্ত্রী শ্রী @narendramodi ও ভারত সরকারকে অভিনন্দন জানাই। এই প্রয়াসে আপনারা যে সফল হবেন, সে বিষয়ে আমি অত্যন্ত আশাবাদী আর কোভিড-১৯ এর অভিশাপের শেষ আমরা অবশেষে দেখতে পাব।“
এক ট্যুইট বার্তায় ভুটানের প্রধানমন্ত্রী ডঃ লোট্যে শেরিং বলেছেন, “ দেশ জুড়ে কোভিড-১৯ এর টিকাকরণের যে যুগান্তকারী সূচনা হয়েছে, তার জন্য আমি প্রধানমন্ত্রী @narendramodi ও ভারতের জনসাধারণকে অভিনন্দন জানাই। আমরা আশা করি এই মহামারীর জন্য যে সঙ্কটের সম্মুখীন হয়েছি তার থেকে বেড়িয়ে আশার জন্য একটি পথ পাওয়া গেছে।“
প্রধানমন্ত্রীরদপ্তর
রাজস্থানের প্রাক্তন মুখ্যমন্ত্রী শ্রী জগন্নাথ পাহাড়িয়ার প্রয়াণে প্রধানমন্ত্রীর শোক প্রকাশ
নতুনদিল্লি, ২০শে মে, ২০২১
প্রধানমন্ত্রী শ্রী নরেন্দ্র মোদী রাজস্থানের প্রাক্তন মুখ্যমন্ত্রী শ্রী জগন্নাথ পাহাড়িয়াজির প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “প্রাক্তন মুখ্যমন্ত্রী শ্রী জগন্নাথ পাহাড়িয়াজির প্রয়াণের খবরে আমি শোকাহত। তাঁর দীর্ঘ রাজনৈতিক ও প্রশাসনিক জীবনে তিনি সামাজিক ক্ষমতায়নের জন্য গুরুত্বপূর্ণ অবদান রেখেছেন। তাঁর পরিবারের সদস্য ও সমর্থকদের সমবেদনা জানাই। ওঁ শান্তি । “
CG/CB
(Visitor Counter : 123
প্রধানমন্ত্রীরদপ্তর
ডঃ রামমনোহর লোহিয়ার জন্মজয়ন্তীতে প্রধানমন্ত্রীর শ্রদ্ধা
নতুনদিল্লি, ২৩ মার্চ, ২০২০
ডঃ রামমনোহর লোহিয়ার জন্ম জয়ন্তীতে প্রধানমন্ত্রী শ্রী নরেন্দ্র মোদী তাঁকে শ্রদ্ধা জানান।
এক ট্যুইট বার্তায় প্রধানমন্ত্রী বলেন, “ডঃ লোহিয়ার সামাজিক ক্ষমতায়নে অবদান এবং সেবামূলক দর্শনের জন্য দেশের নাগরিকদের তিনি অনুপ্রেরণা যোগাবেন”।
CG/CB
(Visitor Counter : 55
ক্রেতা, খাদ্যএবংগণবন্টনমন্ত্রক
এক দেশ এক রেশন কার্ড ব্যবস্থায় জাতীয় স্তরে পোর্টেবিলিটির ব্যবস্থায় যুক্ত হল লাদাখ ও লাক্ষাদ্বীপ
নয়াদিল্লি, ১ সেপ্টেম্বর, ২০২০
কেন্দ্রীয় উপভোক্তা বিষয়ক, খাদ্য ও গণবন্টন মন্ত্রী শ্রী রামবিলাস পাসোয়ান 'এক দেশ এক রেশন কার্ড' ব্যবস্থা বাস্তবায়নের অগ্রগতি পর্যালোচনা করেছেন। ২৪টি রাজ্য ও কেন্দ্রশাসিত অঞ্চলে এই ব্যবস্থার সুবিধে পাওয়া যেত। লাদাখ ও লাক্ষাদ্বীপ – এই দুটি কেন্দ্রশাসিত অঞ্চল এই ব্যবস্থায় ঢোকার ক্ষেত্রে সমস্ত প্রক্রিয়া সম্পন্ন করেছে। এর ফলে, দেশে ২৬টি রাজ্য ও কেন্দ্রশাসিত অঞ্চলে এই ব্যবস্থা চালু হল। ১ সেপ্টেম্বর থেকে লাদাখ এবং লাক্ষাদ্বীপে গণবন্টন ব্যবস্থায় 'এক দেশ এক রেশন কার্ড' পদ্ধতি চালু হয়েছে।
এর ফলে, জাতীয় খাদ্য সুরক্ষা আইনের আওতাধীন ৮০ শতাংশ সুবিধাভোগী - ৬৫ কোটি মানুষ অন্ধ্রপ্রদেশ, বিহার, দাদরা ও নগর হাভেলি এবং দমন দিউ, গোয়া, গুজরাট, হরিয়ানা, হিমাচল প্রদেশ, জম্মু-কাশ্মীর, ঝাড়খণ্ড, কর্ণাটক, কেরল, লাদাখ, লাক্ষাদ্বীপ, মধ্যপ্রদেশ, মহারাষ্ট্র, মণিপুর, মিজোরাম, নাগাল্যান্ড, ওড়িশা, পাঞ্জাব, রাজস্থান, সিকিম, তেলেঙ্গানা, ত্রিপুরা, উত্তরপ্রদেশ ও উত্তরাখন্ডে এই প্রক্রিয়ায় সুবিধে পাবেন ।
কেন্দ্রের 'এক দেশ এক রেশন কার্ড' ব্যবস্থার মূল উদ্দেশ্য হল, ২০১৩ সালের জাতীয় খাদ্য সুরক্ষা আইনের সব সুবিধাভোগী দেশের যে কোনও প্রান্তে তাঁদের প্রাপ্য রেশন সুসংহত ব্যবস্থাপনার মধ্য দিয়ে সংগ্রহ করতে পারবেন। এই ব্যবস্থায় যেসব মানুষ জীবিকার সন্ধানে এক জায়গা থেকে আরেক জায়গায় যাওয়া-আসা করেন, তাঁদের সুবিধা হবে। তাঁরা দেশের যে কোনও জায়গা থেকে, যে কোনও ন্যায্য মূল্যের দোকান থেকে তাঁদের খাদ্যশস্য সংগ্রহ করতে পারবেন। এর জন্য ওই দোকানে বৈদ্যুতিন পয়েন্ট অফ সেল মেশিন-এর মাধ্যমে আধার-ভিত্তিক ব্যবস্থাপনায় তাঁরা তাঁদের রেশন কার্ডের সাহায্যে এই খাদ্যশস্য সংগ্রহ করবেন।
(CG/CB/DM
ক্রেতা, খাদ্যএবংগণবন্টনমন্ত্রক
সরকারের একাধিক পদক্ষেপের ফলে বিভিন্ন ধরনের ডালের দাম কমেছে
নয়াদিল্লি, ২২ ফেব্রুয়ারি, ২০২২
দেশে অত্যাবশ্যকীয় খাদ্যসামগ্রীর যোগান অব্যাহত এবং মূল্য নিয়ন্ত্রণে রাখতে সরকার একাধিক কার্যকর পদক্ষেপ গ্রহণ করেছে। এই পদক্ষেপের ফলেই তুর এবং অড়হর ডালের দাম লক্ষ্যণীয়ভাবে কমেছে।
গ্রাহক বিষয়ক দপ্তরের পরিসংখ্যান অনুযায়ী, তুর / অড়হর ডালের গড় পাইকারি মূল্য ২২ ফেব্রুয়ারি তারিখে ক্যুইন্টালপ্রতি দাঁড়িয়েছে ৯,২৫৫.৮৮ টাকা। গত বছরের এই একই সময়ে তুর / অড়হর ডালের ক্যুইন্টালপ্রতি মূল্য ছিল ৯,৫২৯.৭৯ টাকা, যা এবার ২.৮৭ শতাংশ কমেছে।
একইভাবে, তুর / অড়হর ডালের গড় পাইকারি মূল্য গত ২১ ফেব্রুয়ারি ছিল ক্যুইন্টালপ্রতি ৯,২৫২.১৭ টাকা। অন্যদিকে, এই দুটি ডালের গড় পাইকারি মূল্য গত বছরের ২১ ফেব্রুয়ারি দাঁড়ায় ক্যুইন্টালপ্রতি ৯,৫৮০.১৭ টাকা, যা এবার ৩.৪২ শতাংশ কমেছে।
উল্লেখ করা যেতে পারে, গত বছরের মে মাসে অত্যাবশ্যকীয় খাদ্যসামগ্রী আইন অনুযায়ী সমস্ত রাজ্য / কেন্দ্রশাসিত অঞ্চলকে এক পরামর্শ জারি করে বলা হয়, অত্যাবশ্যকীয় খাদ্যসামগ্রীর মূল্য নিয়ন্ত্রণে রাখতে মিল মালিক, আমদানিকারক এবং ব্যবসায়ীদের কাছে যে পরিমাণ মজুত ডাল রয়েছে তার হিসাব প্রকাশ করতে হবে। কেন্দ্রীয় সরকার মুগ ডাল বাদ দিয়ে বাকি সমস্ত ধরনের ডালের ক্ষেত্রে গত বছরের ২ জুলাই মজুত সীমার ওপর কিছু বিধি-নিষেধ আরোপ করে। এরপর, গত বছরেরই ১৯ জুলাই আরও চারটি ডাল, যেমন তুর, অড়হর, মুসুর ও ছোলার ক্ষেত্রে মজুতের ঊর্ধ্বসীমা গত বছরেরই ৩১ অক্টোবর পর্যন্ত বেঁধে দেওয়া হয়।
দেশে বিভিন্ন ধরনের ডালশস্যের যোগান বাড়াতে ও মূল্য নিয়ন্ত্রণে রাখতে সরকার গত বছরের ১৫ মে থেকে ৩১ অক্টোবর পর্যন্ত তুর, উরাদ ও মুগ ডাল আমদানিতে অনুমতি দেয়। এর ফলে, এই দানাশস্য জাতীয় ডালগুলির মূল্য নিয়ন্ত্রণে আসে ও যোগান বৃদ্ধি পায়। পরবর্তীকালে সরকার উপরোক্ত ওই চারটি ডাল চলতি বছরের ৩১ মার্চ পর্যন্ত আমদানিতে অনুমতি দেয়। এর ফলে, দেশে এই ডালগুলির যোগান বৃদ্ধি পায় এবং মূল্য নিয়ন্ত্রণে আসে। সরকারের ডালশস্য আমদানি নীতি গ্রহণের ফলে দেশে তুর, উরাদ ও মুগ ডালের যোগান গত দুই বছরের তুলনায় এবার লক্ষ্যণীয় হারে বেড়েছে।
CG/BD/DM/
(Visitor Counter : 173
বিজ্ঞানওপ্রযুক্তিমন্ত্রক
অসমের জোড়হাটের সি এস আই আর-এন ই আই এস টিতে কোভিড-19 সংক্রমণের পরীক্ষাগারের উদ্বোধন
নতুন দিল্লী, ২রা জুন, ২০২০
নর্থ ইস্ট ইন্সটিটিউট অফ সায়েন্স এন্ড টেকনোলজির জোরহাট ক্যাম্পাসে আজ কোভিড-19 সংক্রমণ পরীক্ষাগার স্থাপন করা হয়েছে। অসম সরকারেরস্বাস্থ্য ও পরিবার কল্যাণ, অর্থ, শিক্ষা, রূপান্তর ও উন্নয়ন দপ্তরের মন্ত্রী ড:হিমন্ত বিশ্ব শর্মা এই পরীক্ষাগারটির উদ্বোধন করেন। সি এস আই আর-এন ই আই এস টির নির্দেশক ড: জি নরহরি শাস্ত্রী আজকের এই অনুষ্ঠানে বলেন,প্রতিষ্ঠানের ইতিহাসে এটি একটি ঐতিহাসিক ঘটনা।
কোভিড-19 সংক্রমণের পরীক্ষার জন্য এন ই আই এস টিই প্রথম কোনো গবেষণা ও উন্নয়ন প্রতিষ্ঠান যারা অসমে তাদের পরীক্ষাগার নির্মাণ করলো। উদ্বোধনী অনুষ্ঠানে ড:হিমন্ত বিশ্ব শর্মা, প্রতিষ্ঠানের বৈজ্ঞানিক এবং কর্মীদের এই পরিকল্পনা রূপায়িত করার জন্য অভিনন্দন জানান।
ড:শাস্ত্রী জানান প্রতিষ্ঠানের ১০ জন বৈজ্ঞানিকের একটি দল ভাইরাস থেকে আর এন এ পৃথক করার কাজের সঙ্গে যুক্ত আছেন। এছাড়াও আরও ৪০ জনের একটি দল অন্যান্য কাজের সঙ্গে যুক্ত রয়েছেন। প্রতিষ্ঠানের বায়োটেকনোলজি বিভাগ কোভিড-19 সংক্রমণের পরীক্ষার আর টি-পি সি আর-ভিত্তি নির্ণয়ে গুরুত্বপূর্ণ ভূমিকা পালন করে যাচ্ছে। অসম সরকারের পাশাপাশি জোরহাট জেলা প্রশাসন, প্রতিষ্ঠানের এই উদ্যোগকে পূর্ণ সহযোগিতা করেছে বলে তিনি জানান।
অসম সরকারের স্বাস্থ্য ও পরিবার কল্যাণ দপ্তরের এক মাইক্রোবায়োলজিস্টকে প্রতিষ্ঠানের কোভিড-19 সংক্রমণ পরীক্ষার ফলাফল যাচাইয়ের জন্য নিযুক্ত করা হয়েছে। জোরহাট জেলা প্রশাসন এবং অসম সরকারের সহযোগিতায় পরীক্ষার নমুনা সংগ্রহ করা যাবে বলে মনে করা হচ্ছে। প্রতিষ্ঠানের পক্ষ থেকে সংক্রমণ পরীক্ষার জন্য একজন বৈজ্ঞানিক এবং গবেষণা বিশেষজ্ঞকে চুক্তিভিত্তিক নিয়োগ করা হয়েছে।
এই প্রতিষ্ঠানের উৎপাদিত দ্রব্য যা বানিজ্যিকীকরণ করা হচ্ছে,তার মধ্যে অন্যতম হল আন্টি-আর্থাইটিস মলম,আন্টি-ফাঙ্গাল মলম,নতুন ধরনের এরমেটিক উদ্ভিদ প্রমুখ।
এই অঞ্চলে কোভিড-19 সংক্রমণ পরীক্ষার পরীক্ষাগার নির্মাণ একটি সময়োচিত পদক্ষেপ। সম্প্রদায়ের মধ্যে সংক্রমণ ছড়ানোর আগেই সংক্রমণের পরীক্ষা করা, রোগীকে খুঁজে বের করা এবং রোগীকে পৃথকভাবে রাখার ব্যবস্থা করার মধ্য দিয়ে গোটা বিশ্বে সাফল্য এসেছে। অসম এখন সম্প্রদায় সংক্রমণের তৃতীয় পর্যায়ের দোরগোড়ায় বলে ড:শাস্ত্রী মত প্রকাশ করেন।
তিনি বলেন এই পরিস্থিতির মোকাবিলায় এক মাত্র উপায় হলো ব্যাপক হারে পরীক্ষা করা। এর ফলে এই অতিমারীর বিরুদ্ধে লড়াইয়ে লক্ষ লক্ষ মানুষের মনে আশার সঞ্চার হবে। একই সঙ্গে এটাও ঠিক যে পরীক্ষা করার ক্ষমতা কিছু লোকের মধ্যেই সীমাবদ্ধ। এক্ষেত্রে সংক্রমনের ওপর নজর রাখা, কার্যকরী ওষুধ প্রস্তুত করা এবং প্রতিষেধক আবিষ্কার করার পাশাপাশি বেশি সংখ্যায় পরীক্ষার ব্যবস্থা করার দায়িত্ব বৈজ্ঞানিক সম্প্রদায়ের ওপর বর্তায়।
(CG/PPM